Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-02}}* etter påstanden. *2024-01*

**Bjørn-Erik Hanssen** (født 1952) er en norsk forfatter og dramatiker. 

Bjørn-Erik Hanssen har bodd og arbeidet flere år i Tanzania og var fra 2003–2013 manager for danse- og akrobatikktruppen *Tumaini Group* fra Mbulu i Nord-Tanzania, som turnerte en rekke ganger i Norge. Han er i sitt forfatterskap opptatt av sosial rettferdighet og identitet. Hans produksjon spenner over både voksen-, barne- og ungdomsbøker, samt filmmanuskripter og teaterstykker.

Forfatterskap
-------------

Bjørn-Erik Hanssen har blant annet skrevet manus til dramadokumentaren *Blod & ære* (2008), om boksetreneren «Big John» Klemetsen og hans forhold til sin sønn, bokseren Ole Klemetsen. Filmen fikk Amandaprisen for beste norske dokumentar i 2008. 

Han er mest kjent for ungdomsromanen *Piratene*, som ble filmatisert (1983) med Morten Kolstad som regissør. Dokumentarromanen *Gategutt* (1990) belyste seksuelt misbruk av gutter, og førte til omfattende debatt.Mal:Arbeiderbladet 07.02.1990

I 2014 kom den historiske biografien om skuespillerinnen Kirsten Heiberg, *Glamour for Goebbels.*

I det historiske verket *Dynamitt i borehullene* har Hanssen skrevet om historien til Trondheim Samorganisasjon (LO i Trondheim). Boka er skrevet som en biografi over ni ulike personer, som hver representerer sin epoke. *Dynamitt i borehullene* ble nominert til NTNUs litteraturpris i 2022.

Bibliografi
-----------

* 1977: *Hvorfor vi ikke vil holde kjeft* (diktsamling), Tiden
* 1979: *Antall muligheter er begrenset* (diktsamling), Tiden
* 1983: *Piratene* (ungdomsroman), Tiden (på dansk 1984)
* 1987: *Prinsen av Fogo* (barnebok), Aschehoug (på tysk 1988, på dansk 1991)
* 1987: *Lik i lasta, fra manus til film* (fagbok/novelle), Tiden
* 1989: *Freedom Fighter* (ungdomsroman), Aschehoug (på dansk 1990)
* 1990: *Gategutt* (dokumentarisk roman), Tiden/Nye Bøker
* 1995: *Anarkiets år* (roman), Falken
* 2000: *Leopardmannen* (dokumentarisk roman), Orion
* 2002: *Lukkøye, historien om Ole Klemetsen* (sakprosa), Tiden
* 2014: *Glamour for Goebbels, historien om Kirsten Heiberg* (sakprosa), Aschehoug
* 2022: *Dynamitt i borehullene* (sakprosa)

Referanser
----------

1. ↑   Det tyske nasjonalbibliotekets katalog, GND-ID 1057577987, besøkt 29. mai 2020[Hentet fra Wikidata]

Kilder
------

* Presentasjon av Bjørn-Erik Hanssen i Forfatterkatalogen på Forfattersentrums nettsider

Eksterne lenker
---------------

* Ny hjemmeside hos Andre Akt, med samlet produksjon.
* Personlig hjemmeside Arkivert 3. november 2009 hos Wayback Machine.
* Bjørn-Erik Hanssens offisielle nettside om Kirsten Heiberg
* Tumaini Groups hjemmeside
* Leopardmannens afrikanske musikkguide

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC
 |